Põhitõde on, et lapse kasvatamisega peavad tegelema nii ema kui isa. Kahjuks tuleb seda ikka ja jälle korrutada, et mõlemal vanemal on mitte ainult õigus vaid kohustus ja vastutus lapse eest. Ei ole  nii, et lõhkiläinud pere ühel vanemal on ainult õigused ja teisel ainult kohustused. Ei ole nii, et üks vanem peab ainult raha maksma ja lapse kasvatamisest osa ei saa võtta. Kuulen kohe vastuhääli, et see teine vanem (tavaliselt isa) ei olegi lapsest huvitatud, ta ei tahagi lapse kasvatamisest osa võtta. Küsin vastu, et kas pole mitte tagajärjega, mitte põhjusega tegemist? Kas üldse tahetakse lahkuläinud vanemalt muud kui ainult raha?